  Наталья Тетерина Киров улосвылысь Гордо (Светозарево) гуртын «Выль ӝук» шулдыръяськонэ радъясьёс ог 2 сюрс пала куно возьмало, туэ со дасэтӥзэ ортчоз ни. 4-тӥ гудырикошконэ ужрад Удмуртиысь но Киров улосвылысь пыриськисьёсты люкалоз. Со сярысь ивортодэтъя «Удмуртия» агентстволы Гордо гуртысь Йӧскалык лулчеберетъя центрысь йӧскалык лулчеберетъя ёзлэн кивалтӥсез Елена Кайсина вераз. Солэн кылъёсызъя, празднике Удмуртиысь Вавож но Кизнер ёросъёсысь коллективъёс, Киров улосвылысь коми-пермяк но пор ансамбльёс, бигер но ӟуч эктонъёсты быдэсъясь коллективъёс лыктозы. Празднике пыриськисьёс понна узыр программа дасямын. Радъясьёс чаклало, пиналъёсты но, бадӟымъёслы но шулдыр мед луоз шуыса. Туэ куинетӥ ар садовой уробоосын парад луоз ни. Пиналъёсын пырисько парадэ. Кин кызьы чеберъя: бакча сиёнъёсын, емышъёсын, сяськаосын – кин маин быгатэ. Луиз озьы, тросгес нылпиос пырисько шуыса. Яке соосты отчы ик пукто, костюм дӥсяса, яке соос асьсэос тележкаен «за рулём» луо Елена Кайсина, Киров улосвылысь Гордо гуртысь Йӧскалык лулчеберетъя центрысь ёзлэн кивалтӥсезСо верамъя, воргоронъёс кужымзэс «Батыр-шоуын» эскерыны быгатозы. Озьы ик «Выль ӝук» улсын семья паръёс пӧлын вожвылъяськон ортчоз. Тужгес устозэ пӧрасез сиён-юонъя конкурсын быръёзы. Нош выль ӝукез веръян понна пыриськисьёс коньдонзэс ужрадлэн «гыр» нимо валютаезлы воштыны кулэ луозы. Елена Кайсина пусъе, бускель гуртъёсысь но ёросъёсысь куноос «Выль ӝук» празднике нимысьтыз конкурсъёсы пыриськыны лыкто. Соос пӧлын удмуртъёс сяна, мукет йӧслыкъёс но вань. Тросэз понна сямлы пӧрмем шулдыръяськон эшъёсынызы пумиськон амал луэ, шуэ радъясь. Тегъёс: Лулчеберет Киров Удмуртия удмуртъёс йылолъёс  